A BIZOTTSÁG 997/2005/EK RENDELETE
(2005. június 29.)
a 2003/2004-es értékesítési kampány tényleges olívaolaj-termelésének, illetve a termelési támogatás egységalapú összegének meghatározásáról
AZ EURÓPAI KÖZÖSSÉG BIZOTTSÁGA,
tekintettel az Európai Közösséget létrehozó szerződésre,
tekintettel az olaj- és zsírpiac közös szervezésének létrehozásáról szóló, 1966. szeptember 22-i 136/66/EGK tanácsi rendeletre (1) és különösen annak 5. cikkére,
tekintettel az olívaolaj termelésére nyújtott támogatásra és az olívaolaj termelői szervezeteinek támogatására vonatkozó általános szabályok megállapításáról szóló, 1984. július 17-i 2261/84/EGK tanácsi rendelet (2) és különösen 17a. cikke (2) bekezdésére,
mivel:
(1)
A 136/66/EGK rendelet 5. cikkéből adódóan a termelés egységalapú támogatását valamennyi tagállamban szabályozni kell, melyben a tényleges termelés meghaladja a fent nevezett cikk (3) bekezdésében megjelölt termelés garantált nemzeti mennyiségét. A mennyiség fent nevezett túllépésének meghatározása érdekében Görögországban, Spanyolországban, Franciaországban, Olaszországban és Portugáliában az étkezésiolívaolaj-termelés olívaolaj-egyenértékben meghatározott mennyiségét kell figyelembe venni a vonatkozó együtthatók alapján, melyeket sorrendben Görögország esetében a Bizottság 2001/649/EK határozata (3), Spanyolországra vonatkozóan a Bizottság 2001/650/EK határozata (4), Franciaország számára a Bizottság 2001/648/EK határozata (5), Olaszország számára a Bizottság 2001/658/EK határozata (6) és Portugália esetében a Bizottság 2001/670/EK határozata (7) rögzít.
(2)
A 2261/84/EGK rendelet 17a. cikke (1) bekezdése értelmében a megelőlegezhető olívaolaj termelési egységalapú támogatás összegének meghatározása érdekében meg kell jelölni az adott kampányra vonatkozó becsült termelési értéket. Ezt az összeget úgy kell meghatározni, hogy az olívaolaj-termelőknek nem járó összegek kifizetésének valamennyi kockázata elkerülhető legyen. A fenti összeg vonatkozik az olívaolaj-egyenértékben kifejezett étkezési olívaolajokra is. A 2003/2004-es értékesítési kampányban a becsült, várható termelést, illetve a termelés egységalapú támogatásának összegét az 1807/2004/EK bizottsági rendelet (8) határozza meg.
(3)
A tényleges termelés meghatározása érdekében, melyre a támogatási jogot elnyerték, az érintett tagállamoknak be kell jelenteniük a Bizottság számára legkésőbb a kampányt követő május 15-ig a tagállamban elfogadott támogatott mennyiségeket a 2366/98/EK bizottsági rendelet (9) 14. cikke (4) bekezdésének értelmében. Ezen információk alapján a 2003/2004-es kampányban támogatásban részesülő mennyiség Görögországban 342 997 tonna, Spanyolországban 1 570 169 tonna, Franciaországban 3 284 tonna, Olaszországban 736 198 tonna és Portugáliában 34 644 tonna.
(4)
Ezen mennyiségek támogatásának jóváhagyása a tagállamok részéről a 2261/84/EGK és 2366/98/EK rendeletekben előírt ellenőrzésének elvégzésének megtörténtéhez kötött. Mindazonáltal a tagállamok által közölt, támogatásban részesülő mennyiségekre vonatkozó adatok alapján történő tényleges termelés meghatározása nem zárja ki a számlarevízió keretében történő ezen adatok ellenőrzéséből levonható következtetéseket.
(5)
A tényleges termelést figyelembe véve meg kell határozni a 136/66/EGK rendelet 5. cikkének (1) bekezdésében előírt termelési egységtámogatás összegét is, mely a tényleges termelés választható mennyiségei után fizethető.
(6)
Az e rendeletben előírt intézkedések összhangban vannak az Olaj- és Zsírpiaci Irányítóbizottság véleményével,
ELFOGADTA EZT A RENDELETET:
1. cikk
1. A 2003/2004-es értékesítési kampányban a 136/66/EGK rendelet 5. cikkében megjelölt olívaolaj-támogatás tényleges termelési értékeit az alábbiak szerint kell figyelembe venni:
-
342 997 tonna Görögország számára,
-
1 570 169 tonna Spanyolország számára,
-
3 284 tonna Franciaország számára,
-
736 198 tonna Olaszország számára,
-
34 644 tonna Portugália számára.
2. A 2003/2004-es értékesítési kampány során a 136/66/EGK rendelet 5. cikkében megjelölt, a tényleges termelés választható mennyiségei után fizetendő egységalapú támogatás összege a következő:
-
129,64 EUR/100 kg Görögország számára,
-
64,03 EUR/100 kg Spanyolország számára,
-
130,40 EUR/100 kg Franciaország számára,
-
97,83 EUR/100 kg Olaszország számára,
-
130,40 EUR/100 kg Portugália számára.
2. cikk
Ez a rendelet az Európai Unió Hivatalos Lapjában való kihirdetését követő harmadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2005. június 29-én.